
A rendelet elfogadásához 
minősített többség szükséges!

		I. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. április 2. napján 1700 órakor tartandó rendkívüli, zárt ülésére


Tárgy: Döntés a Harci Kincsesláda Óvoda és Mini Bölcsőde intézményvezetőjének személyéről
Előterjesztő: Tóth Gábor polgármester
Előterjesztést készítette: dr. Herczig Hajnalka jegyző                                	
Törvényességi ellenőrzést végezte: dr. Herczig Hajnalka jegyző


Tisztelt Képviselő-testület!

A Harci Kincsesláda Óvoda és Mini Bölcsőde intézményvezetője, Szakálosné Marosi Ildikó 2024. február 28. napján benyújtotta egy másik óvodába történő áthelyezésére irányuló kérelmét. 
A pedagógusok új életpályájáról szóló 2023. évi LII. törvény végrehajtásáról 401/2023. (VIII. 30.) Korm. rendelet 4.§-a értelmében intézményvezetői pozíció betöltése érdekében pályázati felhívást kell közzétenni.
Erre tekintettel Harc Község Önkormányzata kiírta az intézményvezetői pályázatot, melynek benyújtási határideje 2024. március 29. napja volt. A pályázatokat a képviselő-testület részére a benyújtási határidő lejártát követő harmincadik napot követő első testületi ülésre be kell nyújtani.
A fenti határidő alatt 1 pályázat érkezett. A pályázat anyaga jelen előterjesztés 1. számú mellékletét képezi (helyben).

Kérem a Tisztelt Képviselő-testületet, hogy az alábbi határozati javaslatot szíveskedjenek elfogadni.

H a t á r o z a t i   j a v a s l a t:

			…/2024. (IV.2) önkormányzat határozat:
a Harci Kincsesláda Óvoda és Mimi Bölcsőde intézményvezetőjének személyéről 

Harc Község Önkormányzatának Képviselő-testülete egyetért ….Andrea 5 évre szóló, 2024. június 1. napjától történő, a Harci Kincsesláda Óvoda és Mini Bölcsőde élére történő intézményvezetői megbízásával.

			Felelős: Tóth Gábor polgármester
Határidő: 2024. június 1. napjától
Határozatról értesül: Pályázó
			Irattár

Harc, 2024. április 2.			
									Tóth Gábor sk.
										  polgármester
2.oldal, összesen: 2
1.oldal, összesen: 2
